* **Oppdagere:**

Matteus 7,12: "Alt dere vil at andre skal gjøre mot dere, det skal også dere gjøre mot dem. For dette er loven og profetene."

* **Stifinnere:**

Matteus 22, 37 - 40: "Han svarte: "*Du skal elske Herren din Gud av hele ditt hjerte og av hele din sjel og av all din forstand."*Dette er det største og første budet. Men det andre er like stort: "*Du skal elske din neste som deg selv."* På disse to budene hviler hele loven og profetene."

* **Vandrere:**

Lukas 6, 26 - 36 : "Men til dere som hører på meg, sier jeg: Elsk deres fiender, gjør godt mot dem som hater dere, velsign dem som forbanner dere, og be for dem som mishandler dere. Slår noen deg på det ene kinnet, så by fram det andre også. Om noen tar fra deg kappen, så nekt ham heller ikke skjorten. Gi til hver den som ber deg, og om noen tar fra deg det som er ditt, så krev det ikke tilbake. Som dere vil at andre skal gjøre mot dere, slik skal dere gjøre mot dem. At dere elsker dem som elsker dere, er det noe å takke dere for? Selv synderne elsker dem de selv blir elsket av. Og om dere gjør godt mot dem som gjør godt mot dere, er det noe å takke dere for? Det gjør jo også synderne. Og om dere låner ut til dem dere venter å få igjen av, er det noe å takke dere for? Også syndere låner til syndere for å få like mye igjen. Nei! Elsk deres fiender, gjør godt og lån bort uten å vente noe igjen. Da skal lønnen deres bli stor, og dere skal være Den høyestes barn. For han er god mot de utakknemlige og onde.Vær barmhjertige, slik deres Far er barmhjertig."

**Til samtale for alle:**

Snakk sammen om hvordan de opplevde samarbeidet om oppdraget.

Be alle tenke på om de har opplevd at noen gjorde noe spesielt hyggelig for dem. Hvordan påvirket det dem? Fikk de lyst til å være hyggelige mot andre etterpå? Ble de glade? Sprer det glede.

"Å hjelpe andre" er også en del av sepiderløftet vårt. Vi lover "i tro på Guds hjelp". Det betyr at vi også kan be Gud om hjelp til å leve etter speidrløftet, til å hjelpe andre, være gode med andre og på den måten spre glede.